Diari Oficial de la Generalitat Valenciana


Sumari del DOGV 4512, del 02-06-2003 (2003/6196)

RESOLUCIÓ de 21 de març de 2003, del director general d'Urbanisme i Ordenació Territorial, relativa a la publicació de l'Acord de la Comissió Territorial d'Urbanisme d'Alacant, de 19 de desembre de 2002.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6196


Data del document
:   21-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Algorfa
    * pla d'urbanisme

RESOLUCIÓ de 21 de març de 2003, del director general d'Urbanisme i Ordenació Territorial, relativa a la publicació de l'Acord de la Comissió Territorial d'Urbanisme d'Alacant, de 19 de desembre de 2002. [2003/6196]
  
Havent esmenat les deficiències a què es referix l'Acord de la Comissió Territorial d'Urbanisme, de 19 de desembre de 2002, relatiu a la modificació puntual núm. 2 de les Normes Subsidiàries d'Algorfa, i de conformitat amb el que ordena la resolució del director general d'Urbanisme i Ordenació Territorial, de 21 de març de 2003, per la qual es declara definitivament aprovada la dita modificació, es procedix a la publicació del citat acord:
  
?La Comissió Territorial d'Urbanisme, en la sessió realitzada el dia 19 de desembre de 2002, va adoptar entre altres el següent acord:
  
?Exp. 404/02. Algorfa. Modificació puntual núm. 2 de les Normes Subsidiàries (01/1641).
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El projecte de modificació puntual núm. 2 de les Normes Subsidiàries d'Algorfa es va sotmetre a informació pública durant un mes, mitjançant acord del ple de l'Ajuntament del dia 21 de juny de 2001, i es va publicar l'anunci en el Diari Oficial de la Generalitat Valenciana, de 20 d'agost de 2001, i en el diari La Verdad, de 20 de juliol del mateix any.
  
Després del pertinent període d'exposició pública, en el qual no es van presentar al·legacions, el projecte el va aprovar provisionalment el mateix òrgan amb data 18 d'octubre de 2001.
  
Segon
  
La documentació tècnica està integrada per memòria informativa i justificativa i plànols d'estat actual i modificat.
  
Tercer
  
L'instrument de planejament municipal vigent a Algorfa és l'homologació global modificativa de les Normes Subsidiàries, aprovades per la Comissió Territorial d'Urbanisme en la sessió d'11 de març de 2002.
  
El projecte planteja quatre modificacions puntuals, diferents en distints àmbits del sòl urbà d'Algorfa amb el següent contingut:
  
Modificació puntual núm. 2.1. Es proposa l'obertura d'un vial en la prolongació del C/ Félix Rodríguez de la Fuente, en l'illa compresa entre el C/ del Sol i el C/ La Palmera (nucli urbà ?A?), i a més, la supressió d'una xicoteta zona verda no computable.
  
Modificació puntual núm. 2.2. Consistix en la supressió de l'últim tram del C/ José A. Fernández Ñíguez, en l'illa compresa entre el C/ La Luna i el C/ La Palmera. (nucli urbà ?A?), i comporta un augment de superfície lucrativa.
  
Es pretén amb això esmenar un error detectat en el viari del nucli urbà ?A?, que preveu la prolongació del C/ José Fernández Ñíguez sobre unes edificacions existents.
  
Modificació puntual núm. 2.3. Consistix en l'obertura d'un vial en la prolongació del C/ Azorín, fins al poliesportiu municipal. (nucli urbà ?A?).
  
Les modificacions 2.1 i 2.3 es justifiquen en la necessitat d'ampliar i millorar el traçat viari.
  
En relació amb estes tres modificacions puntuals, el projecte justifica que els metres de vial i zona verda suprimits queden àmpliament compensats amb els de nova creació i expressa, a més, que no s'augmenta el nombre d'habitatges, sinó que disminuïxen.
  
Modificació puntual núm. 2.4. Es proposa el canvi d'ús d'una parcel·la residencial (que confronta amb una parcel·la hotelera) a zona hotelera, en el nucli urbà ?B- (Montemar). Es justifica en la necessitat de satisfer la demanda de l'ús hoteler en el nucli urbà ?B?, i ampliar la parcel·la existent amb una altra contigua de la mateixa propietat.
  
Quart
  
Consta en l'expedient informe de l'Oficina del Pla de Carreteres de la Conselleria d'Obres Públiques, Urbanisme i Transports, emés amb data 11 de març de 2002, en sentit favorable, respecte a les modificacions 2.1, 2.2 i 2.3. Respecte a la modificació 2.4, s'indica que ?ha de detallar-se i detallar-se l'ús hoteler i com es respecta la zona de protecció de 18 metres de la carretera CV-935, no s'admetran accessos directes a esta?.
  
Consideracions tecnicojurídiques
  
Primera
  
La tramitació ha sigut conforme al que establix l'article 38, per remissió del 55.1 i concordants, de la Llei 6/1994, de 15 de novembre, de la Llei Reguladora de l'Activitat Urbanística (en avant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, d'acord amb l'objecte de la modificació, a l'efecte del compliment de l'article 27 de la LRAU.
  
Tercera
  
Quant al fons de l'assumpte, ha de diferenciar-se entre les tres modificacions proposades per al sòl urbà ?A- de la que es proposa per al sòl urbà ?B- destacant:
  
1. Respecte a les tres primeres modificacions puntuals (2.1, 2.2 i 2.3), encara que el document no justifica, expressament el compliment de la relació ISD(a)/IEB(a)2. Respecte a la quarta modificació puntual (2.4), independentment que s'haja de tenir en compte l'informe de l'Oficina del Pla de Carreteres de la Conselleria d'Obres Públiques, Urbanisme i Transports, l'alcalde d'Algorfa va manifestar al si d'esta Comissió la voluntat municipal de desistir de la seua tramitació, per la qual cosa resulta innecessari entrar a valorar-la.
  
Quarta
  
De conformitat amb el que disposa l'article 87.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posarà fi al procediment el desistiment per part de l'interessat.
  
Cinquena
  
La Comissió Territorial d'Urbanisme d'Alacant, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament les modificacions 2.1, 2.2 i 2.3 contingudes en la modificació puntual núm. 2 de les Normes Subsidiàries del municipi d'Algorfa.
  
2n) Acceptar el desistiment manifestat per l'alcalde d'Algorfa respecte de la modificació 2.4, però supeditar-ne l'eficàcia, fins que siga ratificat pel ple de l'Ajuntament.
  
3r) Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposa els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que manca el document de Normes Urbanístiques.
  
Amb data 21 de març de 2003, el president de la Comissió Territorial d'Urbanisme, va resoldre:
  
?Vist l'acord adoptat per la Comissió Territorial d'Urbanisme, en la sessió de 19 de desembre de 2002, pel qual es va aprovar definitivament l'expedient de referència, i se supeditava la seua publicació al compliment de certes condicions, així com l'informe tècnic favorable a la documentació presentada per l'Ajuntament, amb data 3 de març de 2003, que complix tots els punts del referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, d'acord amb el que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. Amb la publicació de l'aprovació definitiva no en cal la notificació individualitzada?.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
València, 21 de març de 2003.- El director general d'Urbanisme i Ordenació Territorial: José María Benlliure Moreno.